**MINISTERUL FINANȚELOR PUBLICE**

**ORDIN**

pentru modificarea și completarea Ordinului ministrului finanțelor publice nr. 1665/2020 privind stabilirea mijloacelor electronice de transmitere la distanță a actelor de executare și a procedurii de comunicare a acestora

În temeiul prevederilor art. 47 alin. (16) şi art. 54 din Legea nr. 207/2015 privind Codul de procedură fiscală, cu modificările şi completările ulterioare, şi ale art. 10 alin. (4) din Hotărârea Guvernului nr. 34/2009 privind organizarea şi funcţionarea Ministerului Finanţelor Publice, cu modificările şi completările ulterioare,

ţinând cont de dispoziţiile art. 46 alin. (4) şi ale art. 69 alin. (1) din Legea nr. 207/2015 privind Codul de procedură fiscală, cu modificările şi completările ulterioare,

având în vedere avizul Autorității pentru Digitalizarea României comunicat prin adresa nr. ................ din ..............,

**ministrul finanțelor publice** emite următorul ordin:

**Art. I.** – Ordinul ministrului finanțelor publice nr. 1665/2020 privind stabilirea mijloacelor electronice de transmitere la distanță a actelor de executare și a procedurii de comunicare a acestora, publicat în Monitorul Oficial al României, Partea I, nr. 200 din 12 martie 2020, se modifică și se completează după cum urmează:

**1.** După alineatul (2) al articolului 12 se introduce un nou alineat, alin. (3), cu următorul cuprins:

„(3) Comunicarea către instituțiile de credit a Deciziilor de ridicare a măsurilor de executare silită asupra disponibilităților bănești, aferente popririlor înființate până la data intrării în vigoare a prevederilor prezentului ordin, se realizează de către Punctul central prin preluarea informațiilor cuprinse în acestea de la Unitatea de Imprimare Rapidă și încărcarea în spațiul privat de pe portalul A.N.A.F., prin intermediul platformei e-Popriri. Dispozițiile art. 1 – 3, 6 – 9 și 11 se aplică în mod corespunzător.”

**2.** La Anexa nr. 1, punctul 2.5, litera c2) se modifică și va avea următorul cuprins:

„c2) societate aflată în procedura insolvenţei;”

**3.** La Anexa nr. 1, punctul 5.2 se modifică și va avea următorul cuprins:

„5.2. După actualizarea informațiilor conform pct. 5.1 şi, după caz, pct. 6.2, Punctul central emite, prin sistemul informatic e-Popriri, Adresa de suspendare, temporară, totală sau parţială a indisponibilizării conturilor sau Adresa privind continuarea măsurilor de executare silită prin poprire asupra disponibilităţilor băneşti, pentru poprirea înfiinţată prin mijloace electronice de transmitere la distanţă, după caz, şi o încarcă pe platforma e-Popriri, aplicându-se în mod corespunzător prevederile pct. 2.3 - 2.5 şi 2.7. **Prin excepție de la prevederile pct. 2.5, instituția de credit nu transmite mesajul privind motivul neînființării, acesta urmând să se actualizeze automat, săptămânal, de sistemul informatic e-Popriri prin preluarea informațiilor existente în bazele de date deținute sau la care are acces Agenția Națională de Administrare Fiscală**.”

**4.** La Anexa nr. 1, punctul 6.3. se modifică și va avea următorul cuprins:

„6.3. După actualizarea sumelor efectuată conform pct. 4.6 şi 6.2, se transmite Adresa pentru înştiinţarea instituţiilor de credit privind sumele rămase de recuperat, ca urmare a stingerilor efectuate, din popririle înfiinţate prin mijloace electronice de transmitere la distanţă, instituţiilor de credit cărora li s-au comunicat adresele de înfiinţare a popririi, indiferent dacă acestea au încheiat sau nu cu A.N.A.F., Convenţia-cadru prevăzută în anexa nr. 2 la ordin. Prevederile pct. 2.3 – 2.5 se aplică în mod corespunzător. **Prin excepție de la prevederile pct. 2.5, instituția de credit nu transmite mesajul privind motivul neînființării, acesta urmând să se actualizeze automat, săptămânal, de sistemul informatic e-Popriri prin preluarea informațiilor existente în bazele de date deținute sau la care are acces Agenția Națională de Administrare Fiscală**.”

**5.** La Anexa nr. 1, punctul 7.2. se modifică și va avea următorul cuprins:

„7.2. În baza informaţiilor prevăzute la pct. 7.1, precum şi în cazul în care în urma actualizării sumei rămase de recuperat potrivit pct. 4.6 aceasta este "zero" lei, Punctul central emite, prin sistemul informatic e-Popriri, Decizia de ridicare a măsurilor de executare silită asupra disponibilităţilor băneşti, pentru poprirea înfiinţată prin mijloace electronice de transmitere la distanţă, şi o încarcă pe platforma e-Popriri, aplicându-se în mod corespunzător prevederile pct. 2.3 - 2.5 şi 2.7. **Prin excepție de la prevederile pct. 2.5., instituția de credit nu transmite mesajul privind motivul neînființării, acesta urmând să se actualizeze automat, săptămânal, de sistemul informatic e-Popriri prin preluarea informațiilor existente în bazele de date deținute sau la care are acces Agenția Națională de Administrare Fiscală**.”

**6.** La Anexa nr. 1, punctul 8.4. se modifică și va avea următorul cuprins:

„8.4. Până la data semnării Convenţiei-cadru de aderare a instituţiilor de credit la mecanismul de comunicare prin mijloace electronice de transmitere la distanţă a actelor de executare silită, instituţiile de credit aplică prevederile prezentei proceduri, cu excepţia dispoziţiilor cap. III. Până la data semnării convenţiei-cadru, pentru popririle înfiinţate potrivit prezentei proceduri, informaţiile prevăzute la pct. 2.5 pot fi comunicate la Punctul central de către instituţiile de credit, prin poştă electronică.”

**Art. II.** – Prezentul ordin se publică în Monitorul Oficial al României, Partea I.

**MINISTRUL FINANŢELOR PUBLICE,**

**VASILE-FLORIN CÎŢU**

Bucureşti ..........................

Nr. .....................................